《与李深梁山泊分韵得轻风生浪迟五首 其一》
宋代·刘跂

大泽水常满，秋来洲渚平。游鳞不能渡，短棹若为行。

气吐西江蜃，风抟北海鹏。波涛未可料，汩没恐身轻。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。